Brüsszel, 07.12.2004

SEC(2004) 1575 végleges

A BIZOTTSÁG JELENTÉSE AZ EURÓPAI PARLAMENTNEK ÉS A TANÁCSNAK

az EMOGA Garanciarészlegének kiadásairólKorai előrejelző rendszer8/2004, 9/2004és 10/2004

A BIZOTTSÁG JELENTÉSEAZ EURÓPAI PARLAMENTNEK ÉS A TANÁCSNAK

az EMOGA Garanciarészlegének kiadásairól Korai előrejelző rendszer 8/2004, 9/2004 és 10/2004

TARTALOMJEGYZÉK

1. AZ ELőIRÁNYZATOK ELőZETES FELHASZNÁLÁSA 4

2. MEGJEGYZÉSEK A 2004. ÉVI KÖLTSÉGVETÉS VÉGREHAJTÁSÁRÓL 4

3. KÖVETKEZTETÉS 7

1. AZ ELőIRÁNYZATOK ELőZETES FELHASZNÁLÁSA

A költségvetés 1. tétele alatti, 2004. október hónapra vonatkozó előirányzatok felhasználása (a tagállamok kiadásai 2003. október 16-tól 2004. augusztus 31-ig) 39 335,8 millió EUR-t ért el, azaz az előirányzatok 84,1%-át. A végső elszámolás előtt ez a kiadás megközelítően –3363,0 millió EUR-ral az 1a. és 1b. altételekre vonatkozó mutató alatt van. A végső elszámolás bevonásakor azonban ez az alulteljesítés –3751,5 millió EUR-ra emelkedik mindkét altételre vonatkozóan. Az EMOGA-Garancia 2004. júniustól augusztus hónapig terjedő költségvetése végrehajtásának részletes ismertetésével kapcsolatban kérjük tekintse meg az e jelentéshez csatolt táblázatokat.

2. MEGJEGYZÉSEK A 2004. ÉVI KÖLTSÉGVETÉS VÉGREHAJTÁSÁRÓL

A költségvetés végrehajtását az alábbi főbb tényezők befolyásolják:

2.1. Pénzügyi tényezők

A dollár/euró árfolyam

A fent jelzett kiadás figyelembe veszi a dollár/euró árfolyam mozgásait. A mezőgazdasági termékek, különösképpen a gabonafélék és a cukor export-visszatérítéseinek egy nagy része és néhány belpiaci támogatás, mint például a gyapot támogatása esetében a kiadás a dollár árfolyama mozgásának irányától függ.

A költségvetési fegyelemről szóló tanácsi rendelet (a 2000. szeptember 26-i 2040/2000/EK tanácsi rendelet) szerint a 2004-es mezőgazdasági költségvetés módosító indítványát a dollár 2003. július, augusztus és szeptember havi átlagos árfolyama alapján állították össze, azaz 1 EUR = 1,12 $. A 2003. augusztus 1-jétől 2004. július 31-ig tartó időszakban az átlagos dollárárfolyam megközelítőleg 1 EUR = 1,20 $ volt, tehát a 2004-es költségvetés összeállításához alkalmazott árfolyamnál magasabb szintű.

2.2. 1a. altétel – piaci tényezők

Az 1a. altétel vonatkozásában a végrehajtás üteme körülbelül a 1 235,7 millió EUR-ral a mutató szintje alatt van a végső elszámolás előtt. Ennek az alacsony szintű végrehajtásnak körülbelül 44%-a tulajdonítható a növényi termékek ágazatának és 46%-a az állati termékek ágazatának, míg hozzávetőleg 8% tulajdonítható az állat- és növény-egészségügyi kiadások végrehajtási üteme lassulásának. A növényi termékek ágazata esetében ez az alacsony szintű végrehajtás elsősorban a cukorhoz, gabonafélékhez, zöldségekhez és gyümölcsökhöz, borhoz és egyéb növényi termékekhez/intézkedésekhez kapcsolódik. Az állati termékek ágazatában a költségvetés alulteljesítése elsősorban a tejtermékekhez, marhahúshoz és juhhúshoz kapcsolódik.

Az alábbi megjegyzések szükségesek:

05 02 01. cikk: Gabonapiaci intézkedések | Eltérés: –208 millió EUR (–37,0%) |

(kiadás: 304 millió EUR) (mutató: 512 millió EUR) |

Ebben az időpontban a Bizottság úgy látja, hogy ez a cikk körülbelül –200 millió euróval lesz alulteljesítve a költségvetési év végére. Ez az alulteljesítés elsősorban a keményítőre fizetett támogatás alacsonyabb szintjének tulajdonítható, ahol a kedvező piaci helyzet miatt a keményítő-előállítási támogatás mértékét a költségvetési év nagy részében nulla szinten rögzítették. Továbbá az intervenciós gabonakészleteket a költségvetés megállapításakor tartottaknál magasabb árakon értékesítették.

05 02 05. cikk: Cukor | Eltérés: –300 millió EUR (–17,5%) |

(kiadás: 1226 millió EUR) (mutató: 1526 millió EUR) |

A mutató szintjéhez képest mért jelenlegi alulteljesítés oka a visszatérítés mellett exportált cukor alacsony mennyisége. A Bizottság szolgálatai úgy látják, hogy e cikk alulteljesítése folytatódni fog és a költségvetési év végére körülbelül –300 millió EUR-t fog elérni.

05 02 08. cikk: Zöldség és gyümölcs | Eltérés: –73 millió EUR (–4,5%) |

(kiadás: 1394 millió EUR ) (mutató: 1467 millió EUR) |

A Bizottság jelenleg úgy látja, hogy e cikk mostani alulteljesítése folytatódni fog a költségvetési év végéig. Ez az alulteljesítés elsősorban a zöldségek és gyümölcsök piacról kivont, az ágazat kedvező piaci feltételei miatt alacsony mennyiségének tulajdonítható. Továbbá a banánra vonatkozó támogatásnál felmerült kiadás alacsonyabb volt, mert a kedvező piaci feltételek a banán árának növekedéséhez és ezt követően a támogatás mértékének csökkenéséhez vezettek.

05 02 09. cikk: Bor | Eltérés: –67 millió EUR (–5,6%) |

(kiadás: 1025 millió EUR ) (mutató: 1092 millió EUR) |

Ezt a mutató szintjéhez mért alulteljesítést az a tény okozza, hogy e költségvetési év során egyáltalán nem alkalmazták a krízislepárlást, ugyanakkor az intervencióra felvásárolt alkohol mennyisége kevesebb volt, mint a költségvetés kidolgozásakor tartott mennyiség. A Bizottság szolgálatai úgy látják, hogy e cikk alulteljesítése folytatódni fog a költségvetési év végéig és várhatóan körülbelül –70 millió EUR összegű lesz.

05 02 11. cikk: Egyéb növényi termékek/intézkedések | Eltérés: –66 millió EUR (–8,5%) |

(kiadás: 610 millió EUR) (mutató: 676 millió EUR) |

Ezt az alulteljesítést a POSEI programok végrehajtásának a mutató által jelzett szinthez képest mért lassulása okozza.

05 03 01. cikk: Tej és tejtermékek | Eltérés: –386 millió EUR (–13,1%) |

(kiadás: 2349 millió EUR) (mutató: 2735 millió EUR) |

A Bizottság szolgálatai úgy látják, hogy e cikk költségvetési előirányzatainak körülbelül –550 millió EUR mértékű alulteljesítése várható a költségvetési év végére. Ennek fő oka, hogy a tejtermékek piacának kedvező feltételei a tejtermékek export-visszatérítése mértékének csökkenéséhez vezettek. Továbbá a Bizottság becslései szerint a tejre kivetett extra lefölözésből származó összeg sokkal magasabb lesz, mint a költségvetés megállapításakor számítottak.

05 03 02. cikk: Marha- és borjúhús | Eltérés: –124 millió EUR (–1,5%) |

(kiadás: 7640 millió EUR) (mutató: 7764 millió EUR) |

A Bizottság szolgálatai úgy látják, hogy e cikk költségvetési előirányzatainak mintegy –250 millió EUR mértékű alulteljesítése várható a költségvetési év végére. Ennek fő oka, hogy az exportált marhahús mennyisége kevesebb volt, mint a költségvetés megállapításakor számított mennyiség. Továbbá a költségvetés tartalmazott egy előirányzatot, melyet az Európai Bíróság C239/01. sz. ügyben hozott döntését követő különleges felvásárlási program során felmerült tagállami társfinanszírozási kiadások visszatérítésére szántak. Ezeket az előirányzatokat nem vették igénybe, mert a tagállamok a legtöbb esetben azonnal bejelentették a fizetendő összegeket és következésképp az előző költségvetési év végére megkapták a visszatérítést.

05 03 04. cikk: Sertéshús, tojás és baromfi, méhészet és egyéb állati termékek | Eltérés: 3 millió EUR (1,7%) |

(kiadás: 146 millió EUR) (mutató: 143 millió EUR) |

A sertéshús piac stabilizálása érdekében a Bizottság bevezette a sertéshús magántárolását 2003. december végén, valamint a friss és fagyasztott sertéshús kivitele esetén az export visszatérítések fizetését 2004. január végétől. Azóta mindkét intézkedést megszüntették az ágazat piaci helyzetében bekövetkezett javulás miatt. A 2004-es költségvetés azonban nem tartalmazott előirányzatot a két program egyikére sem. Emiatt, ha a tagállamok teljesítik az ezekkel az intézkedésekkel kapcsolatos valamennyi kifizetést, akkor a sertéshús ágazatra a költségvetésben tervezett hitel-előirányzatokat túlteljesítik.

2.3. 1b. altétel

05 04 04. cikk: Átmeneti eszköz a vidékfejlesztésre az új tagállamokban | Eltérés: –1 710 millió EUR (–98,7%) |

(kiadás: 23 millió EUR) (mutató: 1 733 millió EUR) |

Ez a cikk az EMOGA-Garancia által a vidékfejlesztés új tagállamokban történő finanszírozásához kapcsolódó átmeneti eszközökre vonatkozik. Az új tagállamok vidékfejlesztési programjainak késedelmes beadása a Bizottság szolgálatai által azt követően végzett vizsgálatuk és jóváhagyásuk késéséhez vezetett. Mindazonáltal a Bizottság szolgálatai a jelenlegi alulteljesítést ideiglenesnek tekintik és várakozásuk szerint az ezekre a programokra tervezett előirányzatokat az év végére teljes mértékben lekötik.

3. KÖVETKEZTETÉS

Az előirányzatok végrehajtása 2004. augusztus 31-én

A 2004. októberre vonatkozó előirányzatok felhasználása (a tagállamok kiadásai 2003. október 16-tól 2004. augusztus 31-ig) alulteljesítést mutat az 1a. altételnél. Ennek az alulteljesítésnek egy részét az állat- és növény-egészségügyi kiadások végrehajtási ütemének csökkenése okozza. A többi intézkedés esetében azonban a Bizottság szolgálatai megközelítően 1,6 milliárd EUR költségvetési megtakarítást várnak Ez a megtakarítás a költségvetés 05 02 01, 05 02 05, 05 02 08, 05 02 09, 05 03 01, 05 03 02 és 05 03 03 cikkeinek tulajdonítható. Mivel ez a költségvetés többi cikkének végrehajtási ütemét érinti, a Bizottság szolgálatai jelenleg nem tudnak egy végleges véleményt alkotni. A 05 04 04 cikk végrehajtására vonatkozóan a fenti 2.3. pontban jelzett vélemény kivételével az 1b. altétel jelenlegi alulteljesítése ebben az időpontban nem kíván megjegyzést.

1. MELLÉKLET

[pic]

2. MELLÉKLET

[pic]

3. MELLÉKLET

[pic]